Ndryshimet klimatike mund të shpeshtojnë kushtet ekstreme të motit
Kushtet e motit ekstrem krijojnë probleme edhe për sigurinë kombëtare të një vendi
Në Pakistan dhe Rusi, në Kinë dhe SHBA, shira të rrëmbyeshëm dhe moti tepër i nxehtë kanë shkaktuar vdekjen e mijëra njerëzve dhe kanë lënë shumë të pastrehë. Në një paraqitje përpara ligjvënësve amerikanë, disa studies të klimës thonë se shirat e rrëmbyer janë shtuar anembanë botës, duke shkatuar përmbytje të mëdha. Një arsye për këtë, është ngrohja e planetit, dhe ajri i ngrohtë mban më shumë avuj uji. Michael Wejner ( Wa-yner) është shkencëtar nga Kalifornia . Ai thotë se pret që moti extrem të bëhet gjë e zakonshme. Ambasadori i Pakistanit në SHBA, Husain Hakani, tha këtë vit, se vendi i tij ka përjetuar shirat më të ashpra në historinë e tij. Në kulmin e tyre, ai tha se më shumë se 20% e Pakistanit ishte nën ujë. Ambasadori Hakani tha se përmbytja në Pakistan po shkakton shqetësime për sigurinë. Ambasdori thotë se forcat e sigurisë së Pakistanit nuk kanë më si qëllim të punës së tyre luftën kundër terrorizmit , por ndihmën për të përmbyturit, duke e lënë vendin të pambrojutr. Ai tha se një nga shkaqet kryesore të motit ekstrem janë veprimtaritë njerëzore. Anëtari i Kongresit , republikani James Sensenbrenner këmbëngul se ngrohja globale nuk është e lidhur me motin ekstrem. Këta shkencëtarë thonë se nuk mund të ketë lidhje mes çdo ngjarjeje të rëndë të ndryshimeve klimatike dhe ngrohjes globale. Ata thonë se shtimi i gazeve që shkaktojnë efektin serë dhe ndotjes së bërë nga njeriu, do të shtojnë mundësinë e motit ekstrem në të ardhmen.